లలిత్ మోడి
లలిత్ కుమార్ మోడి, (, ; 1963 నవంబరు 29 న, భారతదేశం లోని ఢిల్లీలో జన్మించాడు) ఒక భారత క్రికెట్ కార్యనిర్వాహకుడు మరియు వ్యాపారవేత్త. అతను ఇండియన్ ప్రీమియర్ లీగ్ ఛైర్మన్ మరియు కమీషనర్, చాంపియన్స్ లీగ్ ఛైర్మన్ (సెప్టెంబరు 2008 నుండి), 2005 నుండి బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియా (BCCI) వైస్ ప్రెసిడెంట్ మరియు పంజాబ్ క్రికెట్ అసోసియేషన్కు వైస్ ప్రెసిడెంట్. అతని కుటుంబంచే స్థాపించబడి మరియు నిర్వహించబడుతున్న పరిశ్రమల సమూహం మోడి ఎంటర్ప్రైజెస్కు కూడా అతను ప్రెసిడెంట్ మరియు మానేజింగ్ డైరెక్టర్, మరియు మోడి ఎంటర్ప్రైజెస్ వ్యాపార సామ్రాజ్యంలో భాగమైన గాడ్ఫ్రే ఫిలిప్స్ ఇండియాకు ఎగ్జిక్యూటివ్ డైరెక్టర్.
లలిత్ మోడి సంపన్నమైన మరియు సఫలమైన వ్యాపార కుటుంబంలో జన్మించాడు. అతని తండ్రి, క్రిషన్ కుమార్ మోడి, 4 బిలియన్ రూపాయల వ్యాపార సామ్రాజ్యం అయిన మోడి ఎంటర్‌ప్రైజెస్కు యజమాని, దీనిని అతని తాత రాజ్ బహదూర్ గుజర్మల్ మోడి స్థాపించాడు. అతను సిమ్లా మరియు నైనిటాల్ లోని పాఠశాలలలో చదువుకున్నాడు. అతనికి పాఠశాల చదువు నచ్చేదికాదు, ఎక్కువగా పారిపోతూ ఉండేవాడు. పాఠశాల చదువు తర్వాత, అతను యునైటెడ్ స్టేట్స్లో విద్యాభ్యాసాన్ని కొనసాగించాలని నిర్ణయించుకున్నాడు. అతను SAT (ఒక US కళాశాల లేదా యూనివర్సిటీలో ప్రవేశానికి ఇది తప్పనిసరి) లో మంచి మార్కులు పొందాడు, మరియు భారతదేశంలోని కళాశాలలు మరియు విశ్వవిద్యాలయములలో ప్రవేశానికి అవసరమైన పాఠశాల ఆఖరి పరీక్ష రాయవద్దనుకున్నాడు. తదుపరి, అతను నార్త్ కరోలిన, యునైటెడ్ స్టేట్స్ లోని డర్హామ్లో ఉన్న డ్యూక్ యూనివర్సిటీలో ప్రవేశం పొందాడు.
1985 లో, డ్యూక్ యూనివర్సిటీలో చదువుతున్న సమయంలో, అతనిపై 500 గ్రాముల కొకైన్ (మాదక ద్రవ్యం) కలిగి ఉండటం, కిడ్నాపింగ్ (దొంగతనంగా మనుష్యులను ఎత్తుకు పోవటం) మరియు దౌర్జన్యము వంటి నేరాలు మోపబడ్డాయి. అతను నేరాన్ని అంగీకరించాడు మరియు శిక్షను తగ్గించమని వేడుకున్నాడు, దాని ఫలితంగా అతని శిక్షను సడలించి, $10,000 జరిమానా విధించి, 100 గంటల సమాజ సేవ చేయాల్సిందిగా ఆదేశించారు. అతను డ్యూక్ యూనివర్సిటీలో ఉన్న సమయంలోనే అతను తన భార్య, మినాల్ ను కలుసుకున్నాడు. ఆమె అతని తల్లికి స్నేహితురాలు మరియు వివాహిత, ఆమె లండన్ లో తన కుటుంబంతో కలిసి జీవిస్తుండేది. తదనంతరం ఆమె విడాకులు తీసుకుని లలిత్ ని ముంబైలో వివాహం చేసుకున్నది. వారు ఇప్పుడు జుహూ, ముంబై లోని ఒక విలాసవంతమైన బంగళాలో, వారి ముగ్గురు పిల్లలు - రుచిర్, అలియ మరియు కరిష్మా (మినాల్ కు మొదటి వివాహంలో పుట్టిన కుమార్తె) లతో కలిసి ఉంటున్నారు.
1983 మరియు 1986 మధ్య పేస్ యూనివర్సిటీ మరియు డ్యూక్ యూనివర్సిటీ లలో చదువుకుంటున్నప్పుడు, అతను 1985 లో ఫిలిప్ మోరిస్ లోను మరియు 1986 లో ఎస్టీ లాడర్ లోను కొంతకాలం పనిచేసాడు. అతను 1987 నుండి 1991 వరకు ఇంటర్నేషనల్ టుబాకో కంపెనీ ప్రెసిడెంట్ గా ఉన్నాడు, మరియు 1992 లో గాడ్ ఫ్రే ఫిలిప్స్ ఇండియాకు ఎగ్జిక్యూటివ్ డైరెక్టర్ గా ఉన్నాడు. సుమారు అదే సమయంలో, అతను వినోద పరిశ్రమలో ప్రథమ ప్రయత్నాలు చేయటం ప్రారంభించాడు. ESPN (అప్పుడు డిస్నీ సొంతమైన) ను ఇండియాలో పంపిణీ చేస్తూ, అతను డిస్నీతో ఉమ్మడి ఒడంబడిక చేసుకున్నాడు, మరియు ESPN క్రికెట్ మ్యాచ్ లను చూపించేటట్లు ఒప్పించాడు. అతను "పరిమిత ఓవర్" క్రికెట్ లీగ్ కొరకు ప్రతిపాదనలు చేసాడు, ఇది దూరదర్శన్ కు ఎక్కువ అనుకూలంగా ఉంటుందని అతను భావించాడు, కానీ బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియా (BCCI) వాటిని త్రోసిపుచ్చింది. విసుగెత్తిపోయి, అతను దానిని లోపలి నుండి ప్రభావితం చేయటానికి BCCI యొక్క బోర్డ్ లో స్థానం సంపాదించాలని నిర్ణయించుకున్నాడు. తన ఆఖరి పేరును దాచిపెట్టడం ద్వారా అతను రాజస్థాన్ క్రికెట్ అసోసియేషన్లో సభ్యత్వం పొందాడు. చిట్టచివరకు అతను రాజస్థాన్ క్రికెట్ అసోసియేషన్ ప్రెసిడెంట్ అయ్యాడు, తద్వారా అతనికి BCCI లో స్థానం దొరికింది. 2005 లో, పదవి కోసం జరిగిన పోరాటంలో మోడి పాత్ర ఉంది, దాని ఫలితంగా ఒక ప్రముఖ రాజకీయవేత్త మరియు జాతీయ మంత్రిమండలి మంత్రి అయిన శరద్ పవార్, BCCI ఎన్నికలలో ఇండియన్ క్రికెట్ కు మాజీ అధ్యక్షుడు మరియు ఇంటర్నేషనల్ క్రికెట్ కౌన్సిల్ అధిపతి అయిన జగ్మోహన్ దాల్మియాను పదవి నుండి తొలగించాడు. మోడి అప్పుడు BCCI కి వైస్ ప్రెసిడెంట్ గా నియమించబడ్డాడు. బోర్డ్ కార్యకలాపాల యొక్క వాణిజ్య పార్శ్వంలో అధికంగా పాల్గొంటూ, 2005 మరియు 2008 మధ్య అతను వారి రాబడిని ఏడు రెట్లు పెంచినట్లు నివేదించబడింది, అప్పుడు BCCI వార్షిక రాబడి 1 బిలియన్ USD కన్నా అధికంగా ఉండేది. చివరకు, 2008 లో అతను ఇండియన్ ప్రీమియర్ లీగ్ (IPL)ను ప్రారంభించాడు, ఈ లీగ్ ప్రతి జట్టు బ్యాటింగును గరిష్ఠంగా 20 ఓవర్లకు పరిమితం చేసే ట్వంటీ20 క్రికెట్ చుట్టూ ఆధారపడి ఉంది.
మార్చి 2009 లో ముంబై పోలీసులు చీకటి ప్రపంచానికి అధిపతి ఛోటా షకీల్ యొక్క కిరాయి హంతకుడు రషిద్ మలబారిని పట్టుకున్నారు మరియు అతనిని ప్రశ్నిస్తూ ఉన్నప్పుడు వారి వార్గం క్రికెట్ అధిపతి లలిత మోడి, అతని భార్య మినాల్ మరియు కుమారుడు రుచిర్ లను హతమార్చాలని యోచిస్తున్నట్లు అతను తెలియజేసాడు. మోడిని మరియు అతని కుటుంబ సభ్యులను దక్షిణ ఆఫ్రికాలో కానీ లేదా ఇండియాలో కానీ హతమార్చటానికి నలుగురు ఖూనీకోరులను అద్దెకు తీసుకోవలసినదిగా ఆదేశిస్తున్న దావూద్ ఇబ్రహీం మరియు ఛోటా షకీల్ మధ్య టెలిఫోన్ సంభాషణను ఆలకించటం ద్వారా ఒక ప్రభుత్వ గూఢచార ఏజెన్సీ దీనిని ధ్రువీకరించింది. ఇంటలిజెన్స్ బ్యూరో వారు స్వాధీన పరుచుకున్న ఎలక్ట్రానిక్ సర్వీలేన్స్ (కాపలాదారీ) రికార్డులు ఛోటా షకీల్ తన కిరాయి హంతకులతో మోడిని ముంబైలో కానీ దక్షిణ ఆఫ్రికాలో కానీ హతమార్చవలసిందిగా చెపుతున్నట్లు సూచించాయి. "ఉస్కో ఖతం కర్ దో ఇండియా యా సౌత్ ఆఫ్రికా మే," ఇది అతని ఆదేశం. ఈ బెదిరింపుకు కారణం మోడి పాకిస్తానీ క్రికెట్ ఆటగాళ్లను IPL 2 నుండి బహిష్కరించటమే. లలిత్ మోడి ఇంట్లో ఉన్నా లేకపోయినా సాయుధ పోలీసు దళాలు అతని ఇంటి చుట్టూ కాపలాగా ఉండే సదుపాయం కల్పించబడింది, మరియు అతను తన ఇంటి బయట ఉన్నప్పుడు 24 గంటల సాయుధ పోలీసు దళాలు మరియు అతనిని అనుసరించే ఒక ప్రభుత్వ రక్షణ వాహనము వంటి పోలీసు రక్షణ అతనికి అందించబడింది. కానీ అతని భార్య మినాల్ మరియు కుమారుడు రుచిర్ వారి ఇంటి బయట ఉన్నప్పుడు వారితో కేవలం ఒక సాయుధ పోలీసు మాత్రమే ఉంటాడు. మోడికి 24 గంటలూ అతని ఇంటికి కాపలా కాసే సొంత వ్యక్తిగత రక్షకులు మరియు అతనిని, అతని భార్యను మరియు అతని కుమారుడిని ఎల్లవేళలా సంరక్షించటానికి మోడి తనకు తానే నియమించుకున్న అంగరక్షకులు ఉన్నారు. IPL యొక్క రక్షణ దళాలు ఎల్లవేళలా మోడి చుట్టూ రక్షణను అధికం చేసాయి. IPL యొక్క సెక్యూరిటీ ఏజెన్సీ నికోల్స్ అండ్ స్టైన్ సహ-యజమాని బాబ్ నికోల్స్ మోడి చుట్టూ వ్యక్తిగత రక్షణ పెంచబడి పటిష్ఠం చేయబడింది అని స్పష్టం చేసాడు. మోడి ఇండియా బయట ఉన్నప్పుడు కూడా భారత ప్రభుత్వం మోడి చుట్టూ అత్యధిక పోలీసు రక్షణను అందిస్తోందని కూడా అతను స్పష్టం చేసాడు. లలిత్ మోడి పిల్లలు, రుచిర్ మరియు అలియ ఒకే సమయంలో 2-4 కార్ల కాపలాతో ప్రయాణిస్తూ ఉంటారని కూడా తెలిసిందే, ఇది బాంద్రా కుర్లా కాంప్లెక్స్ లోని అమెరికన్ స్కూల్ ఆఫ్ బాంబే వద్ద గమనించబడింది. రుచిర్ బడిలోకి ప్రవేశించేటప్పుడు లేదా బయటకు వచ్చేటప్పుడు 5 మంది అంగరక్షకులు అతనిని అనుసరిస్తారు, వారిలో ఇద్దరు సాయుధ పోలీసు అధికారులు మరియు ముగ్గురు వ్యక్తిగత అంగరక్షకులు - వారిలో ఇద్దరు నల్ల దుస్తులు ధరించి ఉండగా వేరేరకపు దుస్తులు ధరించిన ఇంకొకడు అతనితో పాటు లోనికి వెళతాడు. జుహూలోని లలిత్ మోడి బంగళా అత్యధిక రక్షణలో ఉంటుందని తెలిసింది. ఆధారాల ప్రకారం 10-15 రక్షణదారులు అతని ఇంటి చుట్టూ 24 గంటలూ తిరుగుతూ ఉంటారు. మోడి ఇంటి ముఖద్వారం బయట ఆ ప్రదేశాన్ని నిశితంగా పరీక్షిస్తూ మరియు 24 గంటలూ ఆ దారిన పోయే ప్రతి ఒక్కరిని ప్రశ్నించేందుకు ఇద్దరు లేదా ముగ్గురు వ్యక్తిగత సంరక్షుకులు ఉంటారు. 2009 డిసెంబరు 19 న ముంబై లోని మోడి ఇల్లు అగ్నిప్రమాదానికి గురై కాలిపోయింది, షార్ట్ సర్క్యూట్ కారణంగా ఇది జరిగిందని అధికారికంగా నివేదించారు. ఈ పెద్ద అగ్నిప్రమాదం వెనుక ఏదైనా కుట్ర ఉందా అని పోలీసులు ఇంకా పరిశోధిస్తున్నారు.
ది ఎకనామిక్ టైమ్స్ ఉదహరించింది:
బిజినెస్ స్టాండర్డ్ మరియు అనేక ఇతర వార్తా-మూలాలు కూడా ఈ ఒప్పందమును నివేదించాయి.
2009 అక్టోబరు 31 నాటికి ఇండియన్ ప్రీమియర్ లీగ్ అధిపతి, లలిత్ మోడి ప్రస్తుత ఆర్థిక సంవత్సరానికి అత్యధిక పన్ను చెల్లింపుదారుడుగా మొదటి స్థానం పొందాడు. ప్రస్తుత ఆర్థిక సంవత్సరం యొక్క ప్రథమార్ధంలో అతను ఇప్పటికే 8 కోట్ల రూపాయలు చెల్లించాడు.మార్చి 2008 లో, అతను "ఇండియా టుడే" పత్రిక యొక్క భారతదేశపు 30 మంది అత్యంత శక్తివంతమైన వ్యక్తుల జాబితాలో చోటుచేసుకున్నాడు.
ప్రముఖ క్రీడా పత్రిక "స్పోర్ట్స్ ప్రో" యొక్క 2008 ఆగస్టు సంచికలో క్రీడలతో సంబంధం ఉన్న ప్రపంచ ప్రఖ్యాత వ్యక్తుల పవర్ లిస్టు (శక్తివంతమైన వ్యక్తుల జాబితా) లో అతను 17 స్థానంలో నిలిచాడు. ప్రపంచవ్యాప్తంగా క్రీడా చరిత్రలో ఏ క్రీడా వర్గానికైనా అతను అద్భుత ఫలితాలు సాధించేవాడుగా (అధిక లాభాలు తెచ్చిపెట్టేవాడు) కూడా ప్రశంసలు అందుకున్నాడు. ఒక క్రీడా పాలకుడిగా ఉన్న కొద్ది సమయంలోనే అతను తన సంస్థ కొరకు ఎనిమిది మిలియన్ల U.S. డాలర్లు సమీకరించాడు. ఇదంతా అతను గౌరవప్రథమైన సామర్ధ్యంతో చేసాడు. మైక్ అథెర్టన్, టెలిగ్రాఫ్ లోని తన వ్యాసంలో అతనిని క్రికెట్ లో అత్యంత శక్తివంతమైన వ్యక్తిగా అభివర్ణించాడు. టైం మాగజైన్ యొక్క జూలై 2008 సంచిక 2008 కి ప్రపంచంలో ఉత్తమ క్రీడా నిర్వాహకుల జాబితాలో ఇతనికి 16 వ స్థానం ఇచ్చింది. అంతర్జాతీయ వ్యాపార పత్రిక "బిజినెస్ వీక్" యొక్క అక్టోబరు 2008 సంచికలో - 25 మంది అత్యంత శక్తివంతమైన ప్రపంచవ్యాప్త క్రీడా ప్రముఖుల జాబితాలో లలిత్ మోడి 19 వ స్థానానికి ఎంపికయ్యాడు. లలిత్ మోడి మోస్ట్ ఇన్నోవేటివ్ బిజినెస్ లీడర్ ఆఫ్ ఇండియా (భారతదేశంలో అత్యంత వినూత్నమైన వ్యాపార నాయకుడు) గా NDTV అవార్డు కూడా గెలుచుకున్నాడు. ఇండియా యొక్క ప్రముఖ వ్యాపార పత్రిక బిజినెస్ టుడే యొక్క నవంబరు సంచిక మోడిని తన కవరు పేజీపై ముద్రించింది మరియు అతనిని ఇండియా యొక్క ఉత్తమ మార్కెటర్ (వ్యాపారవేత్త) గా పేర్కొంది. డిసెంబరు 31 న 2008 వార్షిక స్పోర్ట్స్ పవర్ లిస్ట్ అతనికి మొదటి స్థానాన్ని ఇవ్వగా DNA వార్తాపత్రిక వారి భారతదేశంలోని 50 మంది అత్యంత ప్రబలమైన వ్యక్తుల జాబితాలో అతనికి 17 వ స్థానాన్ని ఇచ్చింది. ఇండియా నుండి దానిని వేరే చోటుకి తరలించాలని కేవలం మూడు వారాల నోటీసుతో 2009 లో దక్షిణ ఆఫ్రికాలో IPL-2 ను విజయవంతంగా నిర్వహించారు. ఫోర్బ్స్ పత్రిక సెప్టెంబరు 2009 సంచికలో IPL "ప్రపంచం యొక్క హాటెస్ట్ (ఎక్కువ మంది ఇష్టపడే) క్రీడా సమితి"గా వర్ణించబడింది. కేవలం ఒకటిన్నర సంవత్సరాల క్రితం ప్రారంభమైన ఒక సమితికి ఈ ఘనత చాలా అసాధారణమైనది మరియు ఆ గొప్పతనమంతా అద్భుతమైన తెలివితేటలు కలిగిన లలిత్ మోడికి చెందుతుంది. డిసెంబరు 28 న బిజినెస్ స్టాండర్డ్ లలిత్ మోడిని గేమ్ చేంజర్స్ ఆఫ్ ది డికేడ్ లో ఒకడిగా పేర్కొంది మరియు ఫోర్బ్స్ సంవత్సరాంత ప్రత్యేక సంచిక పర్సన్స్ ఆఫ్ ది ఇయర్ 2009 లో ఒకడిగా పేర్కొంది. ఫిబ్రవరి 2010 లో స్పోర్ట్స్ ఇల్లస్ట్రేటెడ్ మోడిని క్రీడలలో అత్యంత శక్తివంతమైన వ్యక్తులలో రెండవ వాడిగా పేర్కొంది. 2009 సంవత్సరానికి స్పోర్ట్స్ బిజినెస్ పోల్ ఫిబ్రవరి 2010 సంచిక దాని క్రీడా ప్రపంచంలో ప్రపంచం యొక్క మిక్కిలి ప్రబలమైన 20 మంది వ్యక్తుల జాబితాలో ఇతనికి 14 వ స్థానం ఇచ్చింది. స్పోర్ట్స్ ప్రో దాని ఫిబ్రవరి 2010 సంచికలో 2009 లో మోడి చేసిన IPL యొక్క మార్పు మరియు నిర్వహణను 2009 సంవత్సరానికి అత్యంత విజయవంతమైన కథగా పేర్కొంది. నూతనత్వాన్ని వెతికే ఫాస్ట్ కంపెనీ - IPL ను క్రీడాప్రపంచంలో వినూత్నమైన వ్యాపార సంస్థలలో రెండవదిగా మరియు ప్రపంచంలోని అన్ని వ్యాపార సంస్థలలోనూ అత్యంత వినూత్నమైన వాటిలో ఇరవైరెండవది గానూ ఎన్నుకుంది.
మోడి BCCI లో చేరినప్పటినుండి అతను BCCI కొరకు విజయవంతంగా ఈ క్రింది ఒడంబడికలు చేసాడు:2009 ఆగస్టు 26 న మోడి 2010 ప్రారంభంలో తను రెండు లేదా అంతకన్నా ఎక్కువ జట్లను 200-300 మిలియన్ US డాలర్ల మూల ధరకు వేలం వేయబోతున్నట్లు ప్రకటించాడు, ఈ ధర 2008 ప్రారంభంలో అతను అమ్మిన రేటు కన్నా 2 -3 రెట్లు పెరిగింది. 2011 సీజన్లో జతచేరే కొత్త జట్టుల మూల ధరను $225 మిలియన్ US డాలర్లుగా 2009 డిసెంబరు 17 న మోడి ప్రకటించాడు.
ట్విటర్లో లలిత్ మోడి రాసిన ఒక సంక్షిప్త సందేశం వివాదాలకు తెర లేపి, చివరికి ఐపియల్ లో అతని స్థానానికి ఎసరు పెట్టింది.